දිගු අං ඇති සුදු ගොනෙකු බැඳි වහලයක් සහිත කරත්තයක පොත් පුරවාගෙන ආසියාවේ ප්‍රථම ජංගම පුස්තකාලය 1970 දශකයේ බද්දේගම වීදි සරනු මට මතකය. බොරළුකඩ, ගොම්මන්නාවට හැම දෙසතියකට වරක් අඟහරුවාදා එන පොත් කරත්තය බලන්නට පාපැදියක තබාගෙන තාත්තා මා කැටුව ගිය හැටි අදත් මැවී පෙනෙයි. සුදු ගොනු ගේ බැඳි සීනු හඬ මිහිරි ගීතයක් සේ මට ඇසෙන්නට ඇත්තේ කරත්තය පුරා පැවැති මා ප්‍රිය කරන පොත් කන්දරාවට බැඳි පෙම නිසාම විය හැක. 1965 දී ආසියාවේ ප්‍රථම ජංගම පුස්තකාලය ඇරඹුණේ බද්දේගම දීය. එය ලොව ජංගම පුස්තකාලයක් ඇරඹි පළමු වතාව බවට ද මතයක් වෙයි. මෙරට සාහිත්‍ය කලාවට මහා මෙහෙයක් කළ පැවිදි පඬිරුවනක් වූ ගණේගම සරණංකර නාහිමියන් ගේ සංකල්පනාවක් පරිදි මේ පුස්තකාලය ඇරඹිණි.
ආසියාවේ ප්‍රථම ජංගම පුස්තකාලය ඇරඹුනේ කවදාද?
1965 දී